බහ්රෝට් ලෙන්

බහ්රෝට් ලෙන්, හෙවත් බරාද්, ‍යනුවෙන් හැඳින්වෙන්නේ ඉන්දියාවේ මහාරාෂ්ට්‍රයේ දාහානු අසල පිහිටි ලෙන් සමූහයකි. මෙය ඉන්දියාවේ පිහිටි එකම පාර්සි/ශරතුස්ත්‍ර ලෙන් දේවාලය වේ. බහ්රෝට් ලෙන් පිහිටියේ ගුජරාටයේ සංජන් සිට 25 km පමණ දකුණින් වන අතර, එය බෝර්ඩි ගම්මානයේ සිට 8 km පමණ දුරින් පිහිටා ඇත. මේවා මුල්කාලීනව බෞද්ධ භික්ෂූන්ගේ ප්‍රයෝජනය සඳහා නිර්මාණය වූ ලෙන් වේ. ක්‍රි.ව. 1393 දී මුහම්මද් බින් ටුඝ්ලුක්ගේ සෙන්පතියා වූ අලාෆ් ඛාන් විසින් සංජන් ආක්‍රමණය කිරීම නිසා ශරතුස්ත්‍ර ආගමිකයෝ මෙම ලෙන්වල අවුරුදු 13ක් පමණ සැඟව සිටියහ. මෙම යුගයේ දී (ක්‍රි.ව. 1393-1405) ‘ඉරාන්ෂා ගිනිසිළුව’ ද බහ්රෝට් වෙත රැගෙනවිත් තිබේ. මෙම පූජනීය ගිනිසිළුව අදටත් දැල්වෙනු දැකගත හැක. ඉන්දියානු පුරාවිද්‍යා දෙපාර්තමේන්තුව මඟින් බහ්රෝට් ලෙන් ආරක්ෂිත අඩවියක් ලෙස නම්කොට ඇත.

 ආශ්‍රේයයන් 

Category:මහාරාෂ්ට්‍රයේ ලෙන්
Category:මහාරාෂ්ට්‍රයේ ආගමික ගොඩනැගිලි සහ ව්‍යූහ
Category:ඉන්දියාවේ ශරතුස්ත්‍ර ආගම
Category:ඉන්දියානු ශෛලමය ගෘහනිර්මාණ ශිල්පය
Category:අග්නි දේවස්ථාන
Category:ඉන්දියාවේ අග්නි දේවස්ථාන
Category:ඉන්දියාවේ බෞද්ධ ලෙන්